| Cacyreus marshalli |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Hexapoda |
| Clase: | Insecta |
| Orde: | Lepidoptera |
| Suborde: | Glossata |
| Infraorde: | Heteroneura |
| (sen clasif.): | Ditrysia |
| Superfamilia: | Papilionoidea |
| Familia: | Lycaenidae |
| Subfamilia: | Polyommatinae |
| Tribo: | Polyommatini |
| Xénero: | '**Cacyreus'** |
| Especie: | ''***C. marshalli''*** |

 |
| Nome binomial |
| '**Cacyreus marshalli'**Butler, 1897 |

Vista superior.
A ***Cacyreus marshalli*** é unha especie de lepidóptero pertencente á familia dos licénidos. Orixinaria de Suráfrica, aclimatouse na rexión mediterránea, onde se introduciu accidentalmente na década de 1980, e actualmente xa é habitual até na costa cantábrica. Converteuse en moi pouco tempo nunha auténtica praga para os xeranios (xéneros *Geranium* e *Pelargonium*) xa que na súa fase de eiruga aliméntase deles.

Larva
HuevoOvo

Ciclo biolóxico
---------------

Entre maio e outubro as bolboretas (de pequeno tamaño e ás cor castaña ou café) depositan os seus ovos nas plantas; nos xeranios, principalmente sobre as flores. Os ovos eclosionan e as diminutas larvas introdúcense pola corola ao pedúnculo ou talo da flor, de cuxo zume se alimentan. Logo furan o talo e saen para pasar a outro; os orificios son o primeiro signo da súa presenza (como ocorre coa couza na madeira). Os danos nas plantas só son evidentes días despois de ter comezado o ataque, cando os talos afectados se ennegrecen e truncan.

A eiruga, de cor verde, medra até alcanzar aproximadamente 13 milímetros de lonxitude e nos seus últimos días adopta unha cor máis escura. Normalmente pasa desapercibida xa que se despraza polo reverso das follas; aliméntase delas e dos brotes máis tenros pero prefire o interior dos talos. Co tempo, as follas mordidas mostran galerías que se volveron traslúcidas. A eiruga transfórmase en crisálide e bolboreta, e o ciclo repítese varias veces no mesmo ano.

Control
-------

En Europa este insecto non ten inimigos naturais que controlen axeitadamente as súas poboacións polo que moi frecuentemente faise necesario o control químico para evitar os danos nas plantas.

Para combater esta praga existen varios remedios químicos como insecticidas, pero requiren unha acción metódica e regular, e o preferible é anticiparse cun tratamento preventivo. Se as plantas a protexer son poucas, o remedio caseiro máis doado é asperxer as flores cun insecticida; as bolboretas evitarán pousarse nas flores, pero hai que repetir a aplicación a medida que brotan flores novas. 

Existen produtos en po igualmente efectivos contra as eirugas, pero só as afectan cando estas se desprazan dun talo a outro, e teñen o inconveniente de que manchan e deslocen as plantas. Unha vez que a eiruga se introduce no talo é moi difícil que os tratamentos lle afecten a menos que se utilice algún insecticida sistémico que ao absorbelo a planta, e pasar ó zume, chegue á zona onde se atopa e alimenta a eiruga. 

Se a praga está xa instalada convén cortar e destruír os talos afectados xa que o zume non discorre ben por eles e terán un pobre desenvolvemento. 

Se abrimos lonxitudinalmente un talo de xeranio afectado, observaremos unha galería cos excrementos escuros da eiruga. O mal causado por ela pódese agravar se os excrementos orixinan focos de fungos. Normalmente o achado dos danos é posterior en varios días á estancia do verme, polo que ademais de cortar as ramas afectadas débense examinar as veciñas, principalmente o reverso das súas follas.

Notas
-----

1. ↑  "Mariposa africana, mariposa del geranio o de los geranios, polilla africana del Geranio, barrenador de los geranios" (en español). Consultado o 9 de maio de 2012.

Véxase tamén
------------

### Bibliografía

* J. Kleinekuhle: *Zur Indigenität und Ausbreitung des afrikanischen Bläulings Cacyreus marshalli in Südeuropa*. Atalanta 26: 209-214, 1995
* J. H. R. Thiele, W. A. Nässig: *Der Pelargonienbläuling auch in Deutschland*. Nachrichten des Entomologischen Vereins Apollo, Frankfurt am Main, N. F. 20 (3/4): 290, 2000
* Tom Tolman, Richard Lewington: *Die Tagfalter Europas und Nordwestafrikas* Franckh-Kosmos Verlags-GmbH & Co, Stuttgart 1998, ISBN 3-440-07573-7
* G. Tiberglien, «  *Les Lycène des Géraniums,* Cacyreus marshalli *: état 2002 d'une espèce invasive* », dans « Bull. Soc. Sc. Nat. Ouest Fr. N. S. », n° 24, 4, 2002 (p.205-214)
* Xavier Mérit, « Cacyreus marshalli *Butler, 1898, nouvelle espèce pour l’Alsace (Lepidoptera, Lycaenidae)* » dans « Bulletin des Lépidoptéristes de France, 2003, **12** (26) (p. 108).
* Xavier Mérit e Véronique Mérit, « Cacyreus marshalli *(Butler, 1898), espèce nouvelle pour les départements de la Drôme et de la Loire (Lepidoptera Lycaenidae)* », dans « Alexanor », 2002 (2004), **22** (7) (p. 415-416).

|  |  |
| --- | --- |
| Control de autoridades | 
* Wd: Q1768348
* GEA: 12011
* MAG: 2776573337

 |

|  |  |
| --- | --- |
| Identificadores taxonómicos | 
* ADW: Cacyreus\_marshalli
* BioLib: 51412
* Dyntaxa: 250440
* EOL: 265308
* EPPO: CACYMA
* EUNIS: 90617
* FE: 441144
* FE-New: ID
* GBIF: 1932752
* iNaturalist: 119664
* IRMNG: 10615905
* ISC: 10683
* IUCN: 174289
* LepIndex: 201971
* NBN: NBNSYS0100002143
* NCBI: 266946
* Soortenregister: 168376
* TAXREF: 219796
* uBio: 1661097
* Vlindernet: 1148

 |

|  |  |
| --- | --- |
| Identificadores | 
* UMLS: C1475467

 |